**Оглас за отуђење покретних ствари из јавне својине**

На основу Одлуке о расписивању огласа о отуђењу покретних ствари из јавне својине Дома здравља Ивањица спровођењем поступка прикупљања писмених понуда број: 1090/2024-2 од 09.10.2024. године, Комисија за спровођење поступка отуђења покретних ствари из јавне својине Дома здравља Ивањица, расписује

**О Г Л А С**

**ЗА ОТУЂЕЊЕ ПОКРЕТНИХ СТВАРИ**

**ИЗ ЈАВНЕ СВОЈИНЕ ДОМА ЗДРАВЉА ИВАЊИЦА**

**СПРОВОЂЕЊЕМ ПОСТУПКА ПРИКУПЉАЊА ПИСАНИХ ПОНУДА**

Дом здравља Ивањица, као носилац права јавне својине врши отуђење покретних ствари у поступку прикупљања писмених понуда.

Предмет отуђења је лим (кровни покривач и опшивке и остали сродни делови кровног покривача од метала).

Покретне ствари се отуђују и прибавилац их преузима у виђеном стању, што искључује све накнадне рекламације и приговорe прибавиоца упућене отуђиоцу по питању квалитета и евентуалних недостатака, односно исправности и техничких карактеристика. Мерење ће бити извршено на ваги коју нанкандним споразумом одреде продавац и купац. Утовар, транспорт и мерење предметних добара пада на терет купца. Коначну килажу ће записнички утврдити комисја коју именује продавац. Прибавилац откупљује целокупну количину.

Преглед покретних ствари које су предмет отуђења може се извршити у кругу Дома здравља Ивањица, улица 13. септембра бр. 39, 32250 Ивањица, сваког радног дана у периоду од 7.00 до 14.00 часова, почев од 10.10.2024. године, уз претходну најаву на бр. телефона: 0649184066, контакт особа: Ненад Петковић.

Право учешћа у поступку прикупљања писмених понуда имају сва правна, физичка лица и предузетници.

Депозит за учешће у поступку прикупљања писаних понуда износи 100.000,00 динара и исти се уплаћује на депозитни рачун број: 840-851667-10, позив на број 17870033, а тај износ ће се урачунати у купопродајну цену лицу које као најповољнији понуђач закључи уговор, док ће се исти вратити осталим учесницима по окончању поступка отварања писмених понуда.

Резервисана цена по килограму испод које добра неће бити продата износи 130 динара. Koначан износ који је купац дужан да исплати биће утврђен множењем измерене количине са ценом по килограму коју је купац дао у понуди.

Понуда се подноси на обрасцу који је саставни део овог Огласа.

Коверта са понудом мора имати ознаку: „ПОНУДА ЗА ЈАВНИ ОГЛАС ЗА ОТУЂЕЊЕ ПОКРЕТНИХ СТВАРИ – НЕ ОТВАРАТИ“. Подноси се Комисији за спровођење поступка отуђења покретних ствари (у даљем тексту Комисија) путем поште, на адресу ул. 13. септембра бр. 39, 32250 Ивањица или предајом на писарницу, најкасније до 18.10.2024. године до 15.00 часова.

Јавно отварање писмених понуда ће обавити Комисија и исто ће се одржати 21.10.2024. године са почетком у 12:00 часова у просторијама Дома здравља Ивањица у згради АТД-а.

Понуда се подноси у затвореној коверти,са јасном назнаком на коју се покретну ствар односи односи, а на полеђини коверте наводи се назив подносиоца понуде са адресом и контакт телефоном. Понуда поднета у отвореној коверти или без јасне назнаке на коју се покретну ствар односи сматраће се неуредном односно непотпуном и као таква ће бити одбачена.

Понуда обавезно садржи: доказ о уплати депозита, број рачуна на који ће се извршити повраћај депозита, понуђену цену за предметно добро у динарима, као и за физичка лица: – име и презиме, адресу, број личне карте, јединствени матични број грађана; за предузетнике: – име и презиме предузетника, адресу, број личне карте, јединствени матични број грађана, назив радње, матични број; за правна лица: – назив и седиште, копију решења о упису правног лица у регистар код надлежног органа, као и пуномоћје за лице које заступа подносиоца пријаве. Подносиоци неблаговремене или непотпуне понуде не могу учествовати у поступку, а непотпуне или неблаговремене пријаве се одбацују.

У случају да подносиоца понуде заступа пуномоћник, пуномоћје за заступање мора бити оверено од стране јавног бележника.

Поступак прикупљања писмених понуда сматра се успелим и у случају да пристигне једна благовремена и потпуна понуда за учешће којом се подносилац понуде региструје и проглашава прибавиоцем (купцем), односно понуђачем, ако прихвати почетну цену по којој се покретна ствар отуђује, с тим да уколико не прихвати почетну цену, губи право на враћање депозита.

Критеријум за избор најповољнијег понуђача је највиша понуђена цена.

Учесник који понуди највиши износ потписује изјаву о висини понуђене цене након чега закључује уговор са продавцем. Уколико не закључи уговор, односно не уплати уговорену цену у предвиђеном року, губи право на повраћај депозита.

У случају да два или више понуђача у затвореним ковертама доставе понуду са истим износом цене, а који је уједно и највиша понуђена цена, Комисија ће прогласити као повољнијег понуђача који је раније доставио понуду, по датуму и времену пријемног штамбиља са пријемне писарнице.

Решење о избору најповољнијег понуђача по спроведеном поступку, доноси ВД директора Дома здравља Ивањица.

Најповољнијем понуђачу се уплаћени депозит задржава до закључења уговора и исти се урачунава у купопродајну цену.

Учесници поступка прикупљања писмених понуда који нису изабрани за најповољнијег понуђача, имају право на повраћај депозита у року од 15 дана од дана отварања писмених понуда.

Ближе информације у вези огласа могу се добити у Дому здравља Ивањица, канцеларији у којој је смештена писарница.

У Ивањици, 09.10.2024. године

ВД директора

Др Никола Карапетровић

ПРАВНА ЛИЦА

На основу Огласа за отуђење покретних ствари у јавној својини Дома здравља Ивањица, ближе описаних у истом, путем прикупљања писаних понуда, дајем следећу

**ПОНУДУ**

За прибављање (куповину) покретне ствари\_\_\_\_\_\_\_\_\_\_\_\_\_\_(описати покретну ствар), у износу од \_\_\_\_\_\_\_\_\_\_\_\_\_\_\_\_ динара по килограму.

ПОНУЂАЧ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив и седиште)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме лица овлашћеног за заступање)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(контакт телефон)

У Ивањици, дана \_\_\_\_\_\_\_\_\_\_\_\_\_\_ године.

ПОНУЂАЧ

\_\_\_\_\_\_\_\_\_\_\_\_\_\_\_\_\_\_\_\_\_

(потпис овлашћеног лица)

ФИЗИЧКА ЛИЦА

На основу Огласа за отуђење покретних ствари у јавној својини општине Ивањица, ближе описаних у истом, путем прикупљања писаних понуда, дајем следећу

**ПОНУДУ**

За прибављање (куповину) покретне ствари\_\_\_\_\_\_\_\_\_\_\_\_\_\_(описати покретну ствар), у износу од \_\_\_\_\_\_\_\_\_\_\_\_\_\_\_\_ динара по килограму.

ПОНУЂАЧ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме)

ЈМБГ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(контакт телефон)

У Ивањици, дана \_\_\_.\_\_\_.2024. године.

ПОНУЂАЧ

\_\_\_\_\_\_\_\_\_\_\_\_\_\_\_\_\_\_\_\_\_

име и презиме

ПРЕДУЗЕТНИЦИ

На основу Огласа за отуђење покретних ствари у јавној својини општине Ивањица, ближе описаних у истом, путем прикупљања писаних понуда, дајем следећу

ПОНУДУ

За прибављање (куповину) покретне ствари\_\_\_\_\_\_\_\_\_\_\_\_\_\_(описати покретну ствар) под редним бројем, у износу од \_\_\_\_\_\_\_\_\_\_\_\_\_\_\_\_ динара по килограму.

ПОНУЂАЧ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме предузетника)

ЈМБГ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Назив радње: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

МБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(контакт телефон)

У Ивањици, дана \_\_\_.\_\_\_.2024. године.

ПОНУЂАЧ

\_\_\_\_\_\_\_\_\_\_\_\_\_\_\_\_\_\_\_\_\_

(потпис овл. лица – предузетника)